Rayman Adventures

**Rayman Adventures**, անվճար բջջային մեկ խաղացողով առցանց պլատֆորմեր խաղ, Մշակվել է Ubisoft Montpellier-ի կողմից և հրատարակվել է Ubisoft-ի կողմից Նոր Զելանդիայի համար 2015 թվականի հուլիսի 10-ին, իսկ մնացած աշխարհի համար՝ 2015 թվականի դեկտեմբերի 10-ին։ Խաղը աջակցվում է Android, iOS և tvOS հարթակներում։ Խաղացողի գլխավոր խնդիրն է հավաքել Անհավանականների ձվերը (), աջակցելով սուրբ ծառի կյանքին։

Խաղը քննադատների կողմից արժանացել է խառը արձագանքների։ Rayman Adventures-ը գովաբանվել է բարձրորակ գրաֆիկայի, արագընթաց խաղի, սաունդթրեքի և օպտիմալացման համար, սակայն քննադատվեց միապաղաղ մակարդակների, անվճար մոդելի սահմանափակումների և անհարմար կառավարման համար։ Վերանայողները նշել են, որ խաղը պահպանում է Rayman ֆրանշիզայի ոգին, սակայն տուժում է բազմազանության պակասից և վիճահարույց խաղային մեխանիկայից, ինչպիսին է Incredibles ինկուբացիոն համակարգը։

## Սյուժե և խաղի գործընթաց
Մարադորները ներխուժել են սրբազան ծառը և տարան Անհավանականներին, որը նրան կենդանի պահեց։ Ռեյմանի և նրա ընկերների գործն է եղել նրանց վերադարձնելը:

Rayman Adventures-ը պլատֆորմեր է։ Խաղացողը ընտրում է գլխավոր հերոսին՝ Ռեյմենին կամ Բարբարային։ Կերպարը անընդհատ շարժվում է մեկ ուղղությամբ, որը խաղացողը կարող է փոխել էկրանը սահեցնելով։ Սեղմելիս հերոսը ցատկում է,սահեցնելիս՝ ուղղությունը փոխելուց բացի, այն հարված է հասցնում: Մակարդակներում խաղացողը պետք է հաղթահարի խոչընդոտները, գտնի գաղտնի օբյեկտներ և կռվի թշնամիների դեմ: Նրա գլխավոր խնդիրն է հավաքել Անհավանականների ձվերը:

Խաղացողն ընտրում է արկած՝ մի քանի մակարդակներից բաղկացած խումբ: Մակարդակներն ունեն որոշակի նպատակներ, որոնց թվում են՝ ժամանակի մրցավազք, հաղթել բոլոր թշնամիներին, ազատել թաքնվածներին (սերիայի կերպարներին) և հավաքել որքան հնարավոր է շատ լյումեր՝ խաղային միավորներ: Մակարդակն անցնելու համար խաղացողը պարգևատրվում է պարգևներով, որոնք համապատասխանում են անցման որակին : Ամբողջ արկածն ավարտելուց հետո խաղացողին տրվում է ձու, որից հետո ինկուբացիայից դուրս է գալիս գնդաձև արարած Նևերոյատիշը : Այն կարող է լինել երեք տեսակի, օգնող հաղթահարել թշնամիներին, ցույց տվող գաղտնի օբյեկտները մակարդակի վրա և ձգող լյումները խաղացողի փոխարեն: Խաղացողը կարող է վերցնել մինչև երեք Հրաշագործներ մակարդակն անցնելու համար: Հրաշագործները օգնում են սուրբ ծառի աճին, որի վրա էլ ապրում են:

## Զարգացում
Rayman Adventures-ի մշակմամբ զբաղվել է Ubisoft Montpellier-ը: Խաղը հայտարարվել է 2015 թվականի հուլիսի 7-ին: Նույն տարվա հուլիսի 10-ին նա թողարկվեց Նոր Զելանդիայում,իսկ դեկտեմբերի 3-ին՝ ամբողջ մնացած աշխարհում: Rayman Adventures-ը աջակցվում է Android և iOS պլատֆորմներում: 2015 թվականի հոկտեմբերի 30-ից խաղը հասանելի է դարձել Apple TV-ում:

## Քնադատություն
TouchArcade-ից Քրիս Քարթերը գովել է Rayman Adventures-ը օպտիմիզացման և մակարդակների արագ անցման համար, սակայն մինուսներից նշել է ձվերի դուրս գալու պարտադիր ժամանակը և մակարդակները նորից անցնելու անհնարինությունը:Pocket Gamer-ից Մարկ Բրաունը խաղը համեմատել է Trials Frontier-ի հետ։ Նրա կարծիքով, Rayman Adventures-ն ունի լավ գրաֆիկա, սաունդթրեք և գեյմփլեյ, բայց գլխավոր խնդիրը մակարդակների միօրինակությունն է: Բրետ Մակեդոնսկին Destructoid-ից կարծում է, որ խաղը լավ է փոխանցել ֆրանշիզայի ոգին, բայց դրա առաջընթացն անիմաստ է: Trusted Reviews-ից Քիթ Էնդրյուն կարծում է, որ Rayman Adventures-ը լի է դեկորացիաներով, բայց խաղային առումով այն ձանձրալի է, քանի որ խաղացողից շատ բան չի պահանջվում: Nag-ի Մեթյու Ֆիկը գովեց խաղը գրաֆիկայի և աուդիո նվագարկման համար: Gamezebo-ից Ջենիֆեր Ալենի կարծիքով, Rayman Adventures-ը «գրեթե շատ լավ խաղ է», վառ և գունեղ։ Թերություններից նա առանձնացրել է անհարմար կառավարումը, անցած մակարդակը նորից խաղալու անհնարինությունը և free-to-play տարրերը։ Ալենը Նևերոյաթիշների հայեցակարգը անվանել է ոչ լիովին բացատրված և ավելորդ:

Ալեքսանդր Միխնոյի կարծիքով Игры@Mail.ru-ից, Rayman Adventures-ը «գեղեցիկ և անվճար բջջային պլատֆորմեր է, որին խիստ պակասում է բազմազանությունը»։ Քննադատն առանձնացրել է որոշ հատվածների ինտերակտիվությունը, որտեղ «հերոսը կարող է ճոճվել լիանների վրա, կանգնել հարթակների վրա և գործարկել մեխանիզմներ», ինչպես նաև այն պահերը, երբ «մակարդակը վերածվում է իսկական աղետ-ֆիլմի»:Եգոր Անտոնենկովը GmBox-ի իր գրախոսության մեջ բարձր է գնահատել Rayman Adventures-ը՝ այն անվանելով «այս տարվա լավագույն պլատֆորմերներից մեկը»: Սակայն Անտոնենկովը քննադատել է խաղի դրամայնացման համակարգը, մասնավորապես՝ Невероятыши-ի համար նախատեսված ինկուբատորի մեխանիկան:

## Ծանոթագրություններ

Կատեգորիա:IOS խաղեր